ПРОТОКОЛ № 13
от заседанието на Комисия „Международна дейност” на ВСС, 
проведено на 23.03.2016 г.

	Днес, 23.03.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев
				       Милка Итова 

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Аделина Кандова – главен експерт в дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Проект на програма във връзка с организирането на конференция с международно участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Комисия „Международна дейност”
Р Е Ш И:

	1.1 Приема за сведение актуализираната План-сметка във връзка с организирането на конференция с международно участие под надслов „Реформа на съдебната власт в България”.
1.2 Изчаква становищата на постоянните комисии на ВСС, съгласно решение на комисията по протокол № 12/16.03.2016 г.

2. ОТНОСНО: Покана за кандидати за Изпълнителния борд и Президентство на Европейската мрежа на съдебните съвети (ЕМСС), отложена точка от заседанието на 16.03.2016 г.

Комисия „Международна дейност”
Р Е Ш И:

2.1 ПРИЕМА ЗА СВЕДЕНИЕ поканата за кандидати за Изпълнителния борд и Президентство на ЕМСС.
2.2 ПРЕДЛАГА НА ВСС да вземе решение дали да издига кандидатура от страна на Висшия съдебен съвет за президент на Европейската мрежа на съдебните съвети. 

Предложението да се внесе за разглеждане в заседание на ВСС на 31.03.2016 г. ведно с цялата информация по т. 2.

3. ОТНОСНО: Писмо по електронна поща от Алина Барбулеску – правен съветник, Върховен съвет на магистратурата на Румъния относно предоставяне на информация и споделяне на добри практики, отложена точка от заседанието на 16.03.2016 г.

Комисия „Международна дейност”
Р Е Ш И:

3.1 ОДОБРЯВА отговора изготвен от експертите от дирекция „Международна дейност“.
3.2 ВЪЗЛАГА на експертите  да изготвят превод на английски език и да го изпратят на посочения и-мейл адрес.  

4. ОТНОСНО: Изготвяне на сравнителен анализ на причините за забавяне/неприключване на наказателното производство (досъдебна и съдебна фаза), съгласно решения на комисията по протокол № 8/17.02.2016 г., т. 6 и протокол № 11/09.03.2016 г., т. 7.

Комисия „Международна дейност”
Р Е Ш И:

4.1 ВЪЗЛАГА НА Аделина Кандова – главен експерт в дирекция „Международна дейност” да допълни анализа на причините за забавяне/неприключване на наказателните производства, съгласно решения на комисията по протокол № 8/17.02.2016 г., т. 6 и протокол № 11/09.03.2016 г., т. 7 и съгласно допълнителните мотиви. Да се изготви анализа и за досъдебната фаза на база съществуващата информация до момента.

5. ОТНОСНО: Писмо от г-жа Габриела Иванова – главен специалист в отдел „Кариерно планиране и развитие“, дирекция „Човешки ресурси“ в МВнР относно обявени вакантни позиции за командировани национални експерти в Генерални дирекции на ЕК с краен срок за кандидатстване 20.05.2016 г.

Комисия „Международна дейност”
Р Е Ш И:

5.1 ОДОБРЯВА проект на обява за подбор на командировани национални експерти в ГД „Правосъдие и потребители” (JUST) и в Правната служба на Европейската комисия (SJ) – краен срок за кандидатстване пред ВСС – 16 май 2016 г. 
5.2 Обявата за позиции JUST.А.3 и SJ.CFSP да се публикува на Интернет страницата на ВСС, раздел „Съобщения“.

6. ОТНОСНО: Доклад от Майя Русева – съдия във Върховен касационен съд и член на Консултативния съвет на европейските съдии(CCJE).

Комисия „Международна дейност”
Р Е Ш И:

6.1 ПРИЕМА за сведение доклада от Майя Русева, съдия във Върховен касационен съд и член на Консултативния съвет на европейските съдии.
6.2 Докладът да бъде внесен на заседание на ВСС за запознаване.

7. ОТНОСНО: Писмо от председателя на Окръжен съд гр. Бургас във връзка с решение на комисия „Международна дейност” по протокол № 07/10.02.2016 г.

Комисия „Международна дейност”
Р Е Ш И:

7.1 Приема за запознаване предоставената информация от председателя на Окръжен съд гр. Бургас във връзка с решение на комисия „Международна дейност” по протокол № 07/10.02.2016 г.
7.2 Възлага на експертите на дирекция „Международна дейност” да установят връзка с МП относно съществуването на пилотните съдилища и какъв е реда за комуникиране с тях.

8. ОТНОСНО: Писмо от Министерство на правосъдието във връзка с информация от Академията по европейско право (ERA) относно провеждане на семинар на тема „Правата на детето на практика: Изследване на мултидисциплинарния подход към правосъдие, съобразено с интересите на детето в европейското право“, на 5 - 6 май  2016 г. в гр. Краков, Полша. 

Комисия „Международна дейност”
Р Е Ш И:

8.1 ПРИЕМА ЗА СВЕДЕНИЕ предоставената от Академията по европейско право (ERA) информация относно запълване на местата за провеждане на семинар на тема „Правата на детето на практика: Изследване на мултидисциплинарния подход към правосъдие, съобразено с интересите на детето в европейското право“, на 4 - 6 май   2016 г., в гр. Краков, Полша.

9. ОТНОСНО: Писмо по електронна поща от Петя Алипиева – младши експерт, дирекция „Стратегическо развитие и програми“ относно Проект на План за действие за изпълнение на препоръките от Доклада на ЕК от януари 2016 г. по Механизма за сътрудничество и оценка.

Комисия „Международна дейност”
Р Е Ш И:

9.1 ПРЕДЛАГА НА ВСС да съгласува мерките от компетентността на ВСС по Проект на Плана за действие за изпълнение на препоръките от Доклада на ЕК от януари 2016 г. по Механизма за сътрудничество и оценка, като бъдат взети предвид посочените по-горе уточнения и предложения, както и предложенията на постоянните комисии на ВСС.

Предложението да се внесе като допълнителна точка в заседание на ВСС на 24.03.2016 г. ведно с получените становища от постоянните комисии на ВСС, залегнали в мерките от Плана за действие за изпълнение на препоръките от Доклада на ЕК от януари 2016 г. по Механизма за сътрудничество и оценка.

10. ОТНОСНО: Писмо от Секретариата на Съвета по прилагане на Актуализираната стратегия за продължаване на реформата в съдебната система с приложена информация относно Пътната карта към Стратегията.

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ писмото от Секретариата на Съвета по прилагане на Актуализираната стратегия за продължаване на реформата в съдебната система с приложена информация относно Пътната карта към Стратегията.

 РАЗНИ:

11. ОТНОСНО: Писмо от Петя Алипиева – младши експерт, дирекция „Стратегическо развитие и програми”, Министерство на правосъдието относно актуализирана програма за мисията на ЕК по Механизма за сътрудничество и оценка, която ще се проведе 20 - 22 април 2016 г.

Комисия „Международна дейност”
Р Е Ш И:

11.1 Да се предостави писмото от Петя Алипиева – младши експерт, дирекция „Стратегическо развитие и програми”, Министерство на правосъдието относно актуализирана програма за мисията на ЕК по Механизма за сътрудничество и оценка, която ще се проведе 20 - 22 април 2016 г. на Комисия по анализ и отчитане степента на натовареност на органите на съдебната власт, Комисия по предложенията и атестирането, комисия „Професионална квалификация информационни технологии и статистика” и Комисия по професионална етика и превенция на корупцията на ВСС за определяне на представители за участие.
 
12. ОТНОСНО: Писмо от Министерство на финансите във връзка с отлагане на двустранната среща в рамките на Европейския семестър с представители на ЕК за проследяване напредъка в изпълнението на препоръките на Съвета от 14 юли 2015 г. насрочена за 23 март 2016 г.

Комисия „Международна дейност”
Р Е Ш И:

12.1 Приема за сведение писмото получено по електронна поща от Министерство на финансите във връзка с отлагане на двустранната среща в рамките на Европейския семестър с представители на ЕК за проследяване напредъка в изпълнението на препоръките на Съвета от 14 юли 2015 г. насрочена за 23 март 2016 г.
13. ОТНОСНО: Писмо получено по електронна поща във връзка с провеждане на Маркетинг семинар на Националното бюро на България в Евроджъст на 10 юни 2016 г. в Гранд хотел София.
Комисия „Международна дейност”
Р Е Ш И:

13.1 Приема за сведение отправената покана до Соня Найденова – председател на комисия „Международна дейност” във връзка с провеждане на Маркетинг семинар на Националното бюро на България в Евроджъст на 10 юни 2016 г. в Гранд хотел София.
14. ОТНОСНО: Писмо от Роналд ван ден Хоогън – програмен мениджър електронно правосъдие, с приложена покана за Конференция на тема „Електронно правосъдие и e-CODEX”, която ще се проведе на 19-20 май 2016 г. в гр. Амстердам, Кралство Нидерладния.
Комисия „Международна дейност”
Р Е Ш И:

14.1 Информацията да се изпрати до комисия „Професионална квалификация информационни технологии и статистика” за определяне на представител за участие.
14.2 ПРЕДЛАГА НА ВСС ДА КОМАНДИРОВА за участие в Конференция на тема „Електронно правосъдие и e-CODEX”, за периода 18-21 май 2016 г. в гр. Амстердам, Кралство Нидерландия:
- представител на ВСС;
- преводач от английски на български и обратно.
14.3 Пътните разходи, разходите за 3 нощувки, разходите за дневни пари за 4 дни, разходите за преводач, както и разходите за медицинска застраховка са за сметка на Висшия съдебен съвет.
14.4 ИЗПРАЩА преписката на комисия „Бюджет и финанси” за сведение и по компетентност.

Предложението да се внесе за разглеждане в заседание на ВСС на 31.03.2016 г.

                                 ПРЕДСЕДАТЕЛ НА
                                            КОМИСИЯ „МЕЖДУНАРОДНА ДЕЙНОСТ”:/П/
	                 СОНЯ НАЙДЕНОВА